Odense Adresse-Contoirs Efterretninger, 1846-11-02
Stænderforsamlingen i Slesvig. J det 1ste Møde anmeldte Præsidenten følgende private Propositioner: 1) Proposition fra Deputeret P. Luders. Den slesvigske Forsamling beslutter at andrage paa; at Hs. Maj. vil lade en paa Grundlagene i det under Litr. A. vedlagte Udkast forfattet Lovudkast til Jndførelsen og Gjennemførelsen af almindelig Værnepligt i Hertugdømmerne Slesvig og Holsteen forelægge den næste slesvigske Stænderforsamling til Raadslagning og Betænknings Afgivelse. 2) Proposition af Samme; Den slesvigske Stænderforsamling beslutter, med Hensyn til § 4 i Loven af 28 Mai 1831 at andrage paa: at Hs. Maj. vil lade Patentet af 7 Septbr. 1846, ang, en forandret Indretning af Forretningsgangen i Provindstalregjeringen for Hertugdømmerne Slesvig og Holsteen. forelægge dette Aars Stænderforsamling til Raadslagning og Betænknings Afgivelse. 3) Proposition fra Deputeret Etatsraad Esmarch, at den slesvigske Stænderforsamling vil indgive en Petition til Hs. Maj. Kongen, om at Hs. Maj. allern, ville stille Administrationen af Hertugdømmerne Slesvig og Holsteen i det Hele, især hvad Finantserne og Militairforfatningen angaaer, fra Kongeriget Danmark, og anordne en ganske særskilt Forvaltning for Hertugdømmerne og lade de næste Stænderforsamlinger for Hertugdømmerne Slesvig og Holsteen forelægge Lovudkast desangaaende. 4) Proposition fra Deputeret Dr. Gülich: Den slesvigske Stænderforsamling beslutter at andrage paa : at Hs. Majestæt vilde forandre det nuværende Regjeringsystem paa en til den offentlige Morals og Retfærdigheds Fordringer. svarende Maade, foretage den i den Anledning fornødne Personalforandring med Allerhøistsammes Raadgivere og navnlig snarest muligt afskedige Cancelliepræsidenten Grev Carl v. Moltke af Statstjenesten. 5) Proposition fra Deputeret Tiedemann: Den slesvigske Stænderforsamling beslutter at indgive en Petition til Hs. Maj. Landsherren om: at Allerhøistsamme allern, vil atter tage det under 8 Juli d. A. udstedte aabne Brev tilbage. 6) Proposition fra Deputeret Hansen: Stænderforsamlingen beslutter en Petition til Hs. M. Kongen om : at Allerhøistsamme allern, vilde tage den Beslutning, ogsaa som Hertug af Slesvig at tiltræde det tydske Forbund, og i den Henseende gjøre de fornødne indledende Skridt hos den høie Forbundsforsamling. J Anledning af den 4de Proposition yttrede den kgl. Commissarius: "Jngen kan vel meere end jeg være giennemtrængt af den Mening, at i en Stænderforsamling bør Medlemmerne have fuldkommen Talefrihed, og jeg skal derfor altid vide at agte og ære den. Men hvad den første Deel af dette Forslag angaaer, som, naar det blev udtalt udenfor Forsamlingen, vilde blive straffet, da havde jeg ønsket og haabet, at det ikke var blevet fremlagt. Det er alligevel skeet, Forslaget er blevet opslaaet paa Tavlen. Men jeg vil give Forsamlingen at betænke, om den ikke vil beslutte, at dette Forslag, hvad første Deel angaaer, tages ned igjen." - J Mødet den 28 Octbr. fremførte Hertugen af Augustenborg, sit Andragende om en slesvig-holsteensk Forfatning, og Etatsraad Esmarch sit om Adskillelsen af Hertugdommernes hele Forvaltning fra Kongerigets. Skjøndt den kgl. Commissarius erklærede Forsamlingen for incompetent med Hensyn til disse Andragender, blev dog det første med 39 St. imod 2, og det andet med 32 imod 8 Stemmer henviist til en Committee.